Priekšlikums Eiropas Parlamenta un Padomes direktīvai ar ko groza Direktīvu 2006/66/EK par baterijām un akumulatoriem, un bateriju un akumulatoru atkritumiem attiecībā uz Komisijai piešķirtajām ieviešanas pilnvarām /* COM/2007/0093 galīgā redakcija - COD 2007/0036 */





[pic] | EIROPAS KOPIENU KOMISIJA | Briselē, 9.3.2007 COM(2007) 93 galīgā redakcija 2007/0036 (COD) Priekšlikums EIROPAS PARLAMENTA UN PADOMES DIREKTĪVAI ar ko groza Direktīvu 2006/66/EK par baterijām un akumulatoriem, un bateriju un akumulatoru atkritumiem attiecībā uz Komisijai piešķirtajām ieviešanas pilnvarām (iesniegusi Komisija) PASKAIDROJUMA RAKSTS Direktīvas 2006/66/EK pielāgojums Padomes Lēmumam 2006/512/EK (jauna regulatīvā kontroles procedūra) Padomes 1999. gada 28. jūnija Lēmums 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[1], ir grozīts ar Padomes 2006. gada 17. jūlija Lēmumu 2006/512/EK[2]. Ar grozītā lēmuma 5.a pantu ievieš jaunu regulatīvo kontroles procedūru , kas izmantojama, pieņemot vispārējus īstenošanas pasākumus, kuru mērķis ir grozīt nebūtiskus elementus pamataktā, kas pieņemts saskaņā ar koplēmumu, tostarp svītrot dažus šādus elementus vai papildināt aktu, iekļaujot jaunus nebūtiskus elementus. Par Direktīvu 2006/66/EK par baterijām un akumulatoriem, un bateriju un akumulatoru atkritumiem un ar ko atceļ Direktīvu 91/157/EEK likumdevēji vienojās trešajā lasījumā tieši pirms jaunā komitoloģijas lēmuma[3] stāšanās spēkā. Direktīva stājās spēkā 2006. gada 26. septembrī pēc tās publicēšanas Eiropas Savienības Oficiālajā Vēstnesī [4], un tādēļ tā ir jāpielāgo, lai vajadzības gadījumā ietvertu atsauces uz jauno regulatīvo kontroles procedūru. 2007/0036 (COD) Priekšlikums EIROPAS PARLAMENTA UN PADOMES DIREKTĪVAI ar ko groza Direktīvu 2006/66/EK par baterijām un akumulatoriem, un bateriju un akumulatoru atkritumiem attiecībā uz Komisijai piešķirtajām ieviešanas pilnvarām EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 175. panta 1. punktu, ņemot vērā Komisijas priekšlikumu[5], ņemot vērā Eiropas Ekonomikas un sociālo lietu komitejas atzinumu[6], ņemot vērā Reģionu komitejas atzinumu[7], saskaņā ar Līguma 251. pantā noteikto procedūru[8], tā kā: (1) Eiropas Parlamenta un Padomes Direktīvā 2006/66/EK[9] ir paredzēts, ka noteikti pasākumi ir jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[10]. (2) Lēmums 1999/468/EK ir grozīts ar Lēmumu 2006/512/EK, kas ievieš regulatīvās kontroles procedūru attiecībā uz vispārējiem pasākumiem, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, tostarp svītrot dažus šādus elementus vai papildināt aktu, iekļaujot jaunus nebūtiskus elementus. (3) Saskaņā ar Eiropas Parlamenta, Padomes un Komisijas kopīgo paziņojumu[11] par Lēmumu 2006/512/EK spēkā esošie tiesību akti ir jāpielāgo saskaņā ar piemērojamām procedūrām. (4) Jo īpaši pilnvaras būtu jāpiešķir Komisijai, lai pielāgotu III pielikumu, kā arī pieņemtu un pārskatītu sīki izstrādātus noteikumus par bateriju un akumulatoru marķēšanu. Tā kā šie pasākumi ir vispārēja rakstura un paredzēti, lai grozītu Direktīvas 2006/66/EK nebūtiskus elementus un lai papildinātu šo direktīvu, pievienojot jaunus nebūtiskus elementus, tie būtu jāpieņem saskaņā ar regulatīvo kontroles procedūru, kas paredzēta Lēmuma 1999/468/EK 5.a pantā. (5) Tādēļ atbilstīgi jāgroza Direktīva 2006/66/EK. (6) Tā kā grozījumi, kas jāveic Direktīvā 2006/66/EK, ir tehniskie pielāgojumi, kas attiecas vienīgi uz komitejas procedūrām, dalībvalstīm tie nav jātransponē. Tādēļ nav nepieciešams pieņemt šādus noteikumus, IR PIEŅĒMUŠI ŠO DIREKTĪVU. 1. pants Direktīvu 2006/66/EK groza šādi. 1. Direktīvas 10. panta 4. punktu aizstāj ar šādu: „Saskaņā ar 24. panta 2. punktā minēto procedūru var izstrādāt pārejas pasākumus, lai novērstu grūtības, kas dalībvalstij rodas 2. punkta prasību izpildē īpašu valsts apstākļu dēļ. Līdz 2007. gada 26. septembrim izstrādā vienotu metodiku, lai aprēķinātu pārnēsājamu bateriju un akumulatoru ikgadējo pārdošanas apjomu tiešajiem lietotājiem. Minēto pasākumu, kas paredzēts šīs direktīvas nebūtisko elementu grozīšanai, papildinot to, pieņem saskaņā ar regulatīvo kontroles procedūru, kas minēta 24. panta 3. punktā.” 2. Direktīvas 12. panta 6. punkta pirmo teikumu aizstāj ar šādu: "6. III pielikumu var pielāgot vai papildināt, lai ņemtu vērā tehnikas vai zinātnes progresu. Minētos pasākumus, kas paredzēti šīs direktīvas nebūtisko elementu grozīšanai, pieņem saskaņā ar 24. panta 3. punktā minēto regulatīvo kontroles procedūru.” 3. Direktīvas 17. pantu aizstāj ar šādu: „17. pants Reģistrācija Dalībvalstis nodrošina, ka visus ražotājus reģistrē. Visās dalībvalstīs uz reģistrāciju attiecas vienas un tās pašas procedūras prasības. Šādas reģistrācijas prasības, kas paredzētas šīs direktīvas nebūtisko elementu grozīšanai, papildinot to, nosaka saskaņā ar regulatīvo kontroles procedūru, kas minēta 24. panta 3. punktā.” 4. Direktīvas 21. pantu groza šādi. 5. Panta 2. punktu aizstāj ar šādu: "2. Dalībvalstis nodrošina, ka līdz 2009. gada 26. septembrim visu pārnēsājamo un automobiļu bateriju un akumulatoru jauda ir uz tiem norādīta redzamā, salasāmā un neizdzēšamā veidā. Šīs prasības īstenošanai nosaka sīki izstrādātus noteikumus līdz 2009. gada 26. martam, tostarp saskaņotas metodes jaudas un pareizas izmantošanas noteikšanai. Minētos pasākumus, kas paredzēti šīs direktīvas nebūtisko elementu grozīšanai, papildinot to, pieņem saskaņā ar 24. panta 3. punktā minēto regulatīvo kontroles procedūru.” 6. Panta 7. punktu aizstāj ar šādu: "7. Var piešķirt atbrīvojumus no šajā pantā izklāstītajām marķējuma prasībām. Minētos pasākumus, kas paredzēti šīs direktīvas nebūtisko elementu grozīšanai, papildinot to, pieņem saskaņā ar 24. panta 3. punktā minēto regulatīvo kontroles procedūru.” 7. Direktīvas 24. panta 3. punktu aizstāj ar šādu: "3. Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā tā 8. panta noteikumus.” 2. pants Šī direktīva stājas spēkā […] dienā pēc tās publicēšanas Eiropas Savienības Oficiālajā Vēstnesī . 3. pants Šī direktīva ir adresēta dalībvalstīm. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 203, 17.7.1999., 1. lpp. [2] OV L 200, 22.7.2006., 11. lpp. [3] EP 2006. gada 4. jūlija trešais lasījums un Padomes 2006. gada 18. jūlija trešais lasījums. [4] OV L 266, 26.9.2006., 1. lpp. [5] OV C [..], [..], [..]. lpp. [6] OV C [..], [..], [..]. lpp. [7] OV C [..], [..], [..]. lpp. [8] OV C [..], [..], [..]. lpp. [9] OV L 266, 26.9.2006., 1. lpp. [10] OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.). [11] OV C 255, 21.10.2006., 1. lpp.